Diari Oficial de la Generalitat Valenciana


Sumari del DOGV 212, del 17-12-1984 (1984/803676)

REIAL DECRET 2135/1984, de 10 d'octubre, sobre ampliació del traspàs de funcions i serveis i adaptació dels mitjàns transferits en règim pre-autònomic a la Comunitat Autònom de València, en matèria d'assistència i serveis socials.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/10/10/2135/dof/vci/html**

### Dades del document

Número de DOGV
:   212

Data del DOGV
:   17-12-1984

Secció del DOGV
:   DISPOSICIONS GENERALS

Número del document
:   1984/803676


Data del document
:   10-10-1984

Organisme emissor
:   Presidència del Govern

Tipus de document
:   Reial decret

Reial Decret 2135/1984, de 10 d'octubre, sobre ampliació del traspàs de funcions i serveis i adaptació dels mitjans transferits en règim pre-autonòmic a la Comunitat Autònoma de València, en matèria d'assitència i serveis socials.  
Per Reial Decret-llei 10/1978, de 17 de març, fou aprovat el règim pre-autonòmic per al País Valencià.   
Per Reial Decret 251/1982, de 15 de gener, es transferiren a l'ens pre-autonòmic del País Valencià competències, funcions i serveis de l'Administració de l'Estat en matèria d'assistència i serveis socials.   
Posteriorment, i per Llei Orgànica 5/1982, d'1 de juliol, s'aprovà l'Estatut d'Autonomia de la Comunitat Valenciana.   
Com a conseqüència de la transferència efectuada en fase preautonòmica en la matèria esmentada, hom posà a disposició del Consell del País Valencià mitjans personals i patrimonials per a l'exercici de les competències transferides, el règim jurídic d'adscripció de les quals cal adaptar a la situació configurada per l'Estatut d'Autonomia.   
D'altra banda, el Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.   
Segons que disposa el Decret esmentat, que regula també el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i legalitat de complementar les Transferències fins ara efectuades en matèria d'assistència i serveis socials, adoptà, en la reunió del dia 27 de juny de 1983, l'acord oportú, la virtualitat pràctica del qual n'exigeix l'aprovació pel Govern mitjançant Reial Decret.   
En atenció d'aquests motius, segons que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Treball i Seguretat Social i d'Administració Territorial, i amb la deliberació prèvia del Consell de Ministres, en la reunió del dia 10 d'octubre de 1984,   
DECRETE:   
Article 1.r  
S'aprova l'acord de la Comissió Mixta, prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, pel qual s'amplia el traspàs de funcions, serveis i mitjans de l'Estat en matèria d'assistència i serveis socials a la Comunitat Valenciana, tot adaptant els transferits en fase preautonòmica en la mateixa matèria, per Reial Decret 251/1982, de 15 de gener.   
Article 2.n  
1. En conseqüència, queden ampliats els traspassos a la Comunitat Valenciana de les funcions i dels béns així com del personal i dels crèdits pressupostaris que figuren en les relacions adjuntes al propi acord de la Comissió Mixta, que s'inclou com a Annex I d'aquest Reial Decret, en els termes i les condicions que s'hi especifiquen.   
2. En l'Annex II d'aquest Reial Decret s'inclouen les disposicions legals afectades per la transferència present.   
Article 3.r  
L'ampliació dels traspassos, així com l'adaptació dels mitjans anteriorment transferits a que fa referència aquest Reial Decret, tindran efectivitat a partir del dia assenyalat en l'acord de la Comissió Mixta esmentada.   
Article 4.t  
Els crèdits pressupostaris que figuren detallats en les relacions número 3.2 com a "baixes efectives" en els Pressupostos Generals de l'Estat, seran donats de baixa en els conceptes d'origen i transferies pel Ministeri d'Economia i Hisenda als conceptes habilitats en la secció 32 destinats a finançar els serveis assumits per les Comunitats Autònomes, una vegada siguen remesos al Departament esmentat, per part de l'Oficina Pressupostària del Ministeri de Treball i Seguretat Social, els certificats de retenció de crèdit, per donar compliment al que disposa la Llei de Pressupostos Generals de l'Estat vigent.   
Article 5.é  
Aquest Reial Decret entrarà en vigor el dia de la publicació en el "Boletín Oficial del Estado".   
Donat a Madrid, 10 d'octubre de 1984.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ   
ANNEX I  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, s'adoptà acord sobre ampliació del traspàs a la Comunitat Valenciana de les funcions i els serveis de l'Estat en matèria d'assistència i serveis socials, en els termes que tot seguit s'expressen:   
A) Referència a normes constitucionals i estatutàries i legals en què s'empara la transferència   
La Constitució, en l'article 148, 1, 20, estableix que les Comunitats Autònomes podran assumir competències en matèria d'assistència social.   
D'altra banda, l'Estatut d'Autonomia de la Comunitat Valenciana estableix en l'article 31, 24 que correspon a la Comunitat Valenciana la competència exclusiva en matèria d'assistència social.   
Per Reial Decret 251/1982, de 15 de gener, foren transferits en aquesta matèria a l'ens pre-autonòmic del País Valencià funcions i serveis, amb els seus mitjans, l'assumpció dels quals amb caràcter definitiu tingué lloc en virtut del que preveu el Reial Decret 4142/1982, de 29 de desembre, sobre consolidació de transferències, i que ara cal completar adaptant-los al règim dels traspassos previst en l'Estatut, i d'altres disposicions aplicables.   
B) Funcions que assumeix la Comunitat Autònoma i identificació dels serveis que es traspassen   
Correspon a la Comunitat Valenciana, dins de l'àmbit territorial, en els termes d'aquest acord i dels Decrets i d'altres normes que el facen efectiu, les funcions i els serveis següents:   
En matèria de serveis i assistència socials, i a l'empar de l'article 148, 1, 20 de la Constitució, i 31, 24 de l'Estatut:   
a) Els serveis corresponents als Centres i establiments dependents de l'Organisme autònom Institut Nacional d'Assistència Social i les seues Delegacions Provincials.   
b) La Comunitat Valenciana es farà càrrec de la concessió i gestió de les ajudes contingudes en els conceptes 19.02.781, 19.02.782, 32.23.751, 19.02.454, 19.02.485 i 19.02.487/1 dels Pressupostos Generals de l'Estat per a 1983, quant als beneficiaris residents a la Comunitat i als Centres que, sense finalitat lucrativa, siguen subvencionats amb càrrec a aquest, dins de l'àmbit territorial, sense perjudici de les ajudes de què puga disposar la Comunitat Autònoma.   
c) En matèria de famílies nombroses, correspondrà a la Comunitat Valenciana el reconeixement de la condició d'aquestes, l'expedició de títols i la renovació amb subjecció al model estatal, així com la facultat sancionadora en la part i la quantia establerta en la legislació vigent.   
d) Les unitats administratives de les Direccions Provincials de Treball i Seguretat Social corresponents a serveis socials, així com a altres funcions que es transfereixen.   
e) Els Centres socials assistencials, abans dependents de la Direcció General d'Acció Social.   
C) Competències serveis i funcions que es reserva l'Administració de l'Estat   
En conseqüència, amb la relació de funcions traspassades romandran en el Ministeri de Treball i Seguretat Social, i continuaran sent de la seua competència per tal de ser exercides per aquest, les funcions i activitats següents que legalment té atribuïdes i que realitzen els serveis que se citen:   
a) L'atenció d'obligacions d'àmbit estatal, el manteniment de relacions amb Associacions i Organismes d'àmbit estatal o internacional, així com la gestió dels serveis i de les ajudes per a atenció a refugiats i apàtrides; de les ajudes en favor del Patronal de Rehabilitació Social, de Malalts de Lepra i de les subvencions en favor del Reial Patronal d'Educació i Atenció a Deficients i la dels crèdits a transferències globals a la Seguretat Social.   
b) Qualsevol altra que s'escaiga, en virtut de la normativa vigent i que no siga inherent a les competències assumides per la Comunitat Autònoma, o que, tot i ser-ho, no haja produït el corresponent traspàs. .   
D) Funcions en què han de concórrer l'Administració de l'Estat i la de la Comunitat Autònoma i forma de cooperació  
Es desenvoluparan coordinadament entre el Ministeri de Treball i Seguretat Social i la Comunitat Valenciana en la forma que en cada cas s'assenyale les funcions actuacions següents:  
a) Per a la satisfacció de les obligacions fixes dimanants de drets subjectius (ajudes mensuals a vells i malalts incapacitats i beques de minusvàlids internats a centres transferits) es transferirà el crèdit resultant del nombre de drets reconeguts, d'acord amb la normativa general de l'Estat que regula aquesta matèria, i l'import d'aquests l'1 de gener de cada any, i s'hi efectuaran les regularitzacions que convinguen en els mesos de juliol i desembre. Alhora, cada dos mesos, hom remetrà a la Direcció General d'Acció Social relació d'altes i baixes de les ajudes, a efectes de coordinació en el pagament d'aquestes.  
b) El total de les subvencions que ha de ser gestionat per la Comunitat serà calculat en funció de criteris objectius, la determinació dels quals es farà de comú acord entre l'Administració de l'Estat i totes les Comunitats Autònomes.   
c) S'estableix entre l'Estat i la Comunitat Autònoma el deure recíproc d'informació a efectes d'avaluació estadística i informàtica, règim econòmic i financer, sense que açò supose menyscabar les facultats que legalment estan atribuïdes a ambdues Administracions.   
E) Béns, drets i obligacions de l'Estat que es traspassen   
1. S'amplien els mitjans patrimonials traspassats a l'ens pre-autonòmic del País Valencià, en virtut del Reial Decret 251/1982, de 15 de gener, en els termes que figuren en la relació adjunta número 1.   
2. En el termini d'un mes des de l'aprovació d'aquest acord pel Govern, seran signades les corresponents actes de lliurament i recepció de mobiliari, equip i material inventariable.   
3. El règim jurídic dels béns, drets i les obligacions transferits en règim pre-autonòmic (relació número 1 adjunta a l'Annex I del Reial Decret 251/1982, de 15 de gener) s'adaptarà al que estableix l'Estatut d'Autonomia i d'altres disposicions aplicables en cada cos.   
F) Personal adscrit als serveis i les institucions que es traspassen   
1. S'amplien els mitjans personals traspassats a l'ens pre-autonòmic del País Valencià en virtut del Reial Decret 251/1982, de 15 de gener, amb el traspàs del personal que nominalment es referència en la relació adjunta número 2, on s'inclou també el que és adscrit actualment als serveis, centres i establiments de l'institut Nacional d'Assistència Social, transferits en virtut del Reial Decret esmentat, el règim jurídic del qual s'adaptarà al que preveu el Reial Decret 4015/1982, de 29 de desembre; el Reial Decret 2545/1980, de 21 de novembre, i d'altres disposicions aplicables.   
2. Alhora, el règim del personal que ocupa llocs de treball especificats en les relacions número 2 de l'Annex I del Reial Decret 251/1982, de 15 de gener, corresponents a les unitats de serveis socials i famílies nombroses de les Direccions Provincials de Treball i Seguretat Social i als centres socials assistencials dependents de la Direcció General d'Acció Social, serà l'establert en l'apartat anterior.   
3. La Subsecretaria del Ministeri de Treball i Seguretat Social i d'altres òrgans competents en matèria de personal notificarà als interessats el traspàs i la nova situació administrativa, quan el Govern aprove aquest acord per Reial Decret. Alhora, hom remetrà als òrgans competents de la Comunitat Autònoma una còpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1983. L'Administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Llocs de treball vacants que es traspassen  
En les relacions adjuntes número 2 es detallen també els llocs de treball vacants corresponents a serveis, centres i establiments de l'institut Nacional d'Assistència Social, amb indicació del Cos o escala a què estan adscrits o assimilats, nivell orgànic i dotació pressupostària corresponent.   
H) Valoració definitiva de les càrregues financeres dels serveis traspassats   
1. El cost efectiu que, segons la liquidació del Pressupost de Despeses per a 1981, correspon als serveis traspassats per aquest Reial Decret a la Comunitat s'eleva amb caràcter definitiu a 409.351,7 milers de pessetes. La recaptació per taxes i altres ingressos és de 12.328 milers de pessetes i la càrrega assumida neta se xifra en 397.023,7 milers de pessetes, segons detall que figura en la relació número 3.1.   
2. Els recursos financers que es destinen a sufragar les despeses originades per l'exercici dels serveis traspassats durant l'exercici de 1984, s'inclouran en la relació 3.2.   
3. El cost efectiu que figura detallat en els quadres de valoració 3.1, serà finançat en els exercicis futurs de la forma següent:   
Transitòriament, mentre no entre en vigor la corresponent Llei de Participació en els Tributs de l'Estat, mitjançant la consolidació en la secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei pressupostària:   
 Crèdits en  
 milers de  
a) Costos bruts: pessetes 1981  
 Despeses de personal 300.268,0  
 Despeses de funcionament . 88.897,7  
 Inversions per a conservació, millora i  
 substitució 20.186,0  
Total 409.351,7  
b) A deduir:  
 Recaptació anual per taxes i altres   
 ingressos 12.328,0  
 Finançament net .......... 397.023,7  
Les possibles diferències que es produesquen durant el període transitori a què fa referència l'apartat anterior pel que fa al finançament dels serveis transferits, seran objecte de regularització en tancar cada exercici econòmic, mitjançant la presentació dels comptes i estats justificatius corresponents davant una Comissió de liquidació, que es constituirà en el Ministeri d'Economia i Hisenda.   
I) Documentació i expedients dels serveis que es traspassen   
El lliurament de la documentació i expedients dels serveis traspassats i la resolució d'aquells que es troben en tramitació, es realitzarà segons que preveu el Reial Decret 4015/1982, de 29 de desembre.   
J) Data d'efectivitat de les transferències  
Els mitjans objecte d'aquest acorda igual que l'adaptació dels traspassats anteriorment, tindran efectivitat a partir del dia I de juliol de 1984.   
I perquè conste, expedim aquesta certificació a Madrid, el 27 de juny de 1983. Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
ANNEX II  
Matèria o competència  
Direccions Provincials de l'institut Nacional d'Assistència Social.   
Disposicions afectades   
Ordre de 10 de març de 1975, que regula l'organització perifèrica de l'institut Nacional d'Assistència Social.   
Articles 1 i 2, quant a dependència orgànica i funcional de les Delegacions Provincials de l'institut.   
Matèria o competència   
Concessió i gestió de les ajudes individuals a vells i malalts o incapacitats per al treball.   
Disposicions afectades   
Reial Decret 2620/1981, de 24 de juliol, sobre concessió d'ajudes del Fons Nacional d'Assistència Social a vells i malalts o invàlids incapacitats per al treball.   
Articles 2, 3, 4, 5, 6, 10, 11, 12 i 13 sobre competències a les Delegacions Territorials de Sanitat i Seguretat Social en matèria d'ordenació, tramitació i resolució dels expedients de concessió d'ajudes.   
Matèria o competència  
Serveis socials.   
Disposicions afectades  
Reial Decret 211/1978, de 10 de febrer, sobre règim orgànic i funcional de les Delegacions Territorials del Ministeri de Sanitat i Seguretat Social.   
Article 6, número 4, en matèria de serveis socials, tret de les Fundacions i Organs tutelats.   
Article 9 sobre estructura administrativa de la Direcció de Serveis Socials.   
Matèria o competència  
Famílies nombroses  
Disposicions afectades  
Reial Decret 211/1978, de 10 de febrer, sobre règim orgànic i funcional de les Delegacions Territorials del Ministeri de Sanitat i Seguretat Social.   
Article 6, número 2.9, sobre concessió i renovació de títols de famílies nombroses.   
Veure imatge


Còpia Permalink ELI